АДЫГЭ  ШЪУАШ

Адыгэ шъуашэр тарихь намысэу,
Кавказ илъэпкъхэм аштагъ.
Пчыкlэм уфэдэу пчэгум укъехьэ.
Къашъом зеогъэlэт.
Жъыу:
Ей, ей, Адыгэ шъуаш,
Дунаем ущызэлъашl.
Ей, ей, Адыгэ къашъу,
Налмэс-налкъутэу тикъашъу.

Бгъэгу ищыгъэм шыр егъэуджы,
Лlыгъэм ишапхъэу хьазыр.
Пшъашъэ нэгушlом гуахьэу зегъазэ,
Исае дахи кlэракl.

Жъыу:

Пщынаом пщынэр егъэбзэрабзэ,
Кlэлакlэр къашъом хелъас.
Уишъхьэрыхъон бзыу тамэу мэбыбы,
Джэгуми лъагэу зеlэт.

Жъыу:

Нэнэжъ-тэтэжъмэ тфагъэпытагъэу,
Тихабзэ тыгу имыкl.
Ныбжьыкlэу тиlэр тэ тфэбэгъонэу,
Нарт лlыхъужъ хъунхэу тыфай.